Frederikshavn har hentet Tyler Mosienko, som forlod Danmark i 2014 på grund af en matchfixingskandale.

Frederikshavn White Hawks har skrevet kontrakt med den tidligere Esbjerg-center Tyler Mosienko. Det skriver den nordjyske klub på deres hjemmeside. Candadiske Mosienko trak masser af overskrifter tilbage i 2014, hvor han var indblandet i en stor matchfixingskandale under sit ophold i Esbjerg. Mosienko blev fanget i at spille 2000 kroner på, at Rungsted ville score et mål i første periode mod Esbjerg - Mosienkos egen klub. Mosienko blev fyret i Esbjerg og rejste efterfølgende tilbage til Nordamerika, hvorefter han spillede i den britiske liga hos Sheffield Steelers. Nu er han så tilbage i Metal Ligaen for at tørne ud i det nordjyske. Træner Mario Simioni udtrykker på klubbens hjemmeside stor tilfredshed med deres nye signing.